39-րդ սենյակ

**39-րդ սենյակ** (պաշտոնապես՝ Կորեայի աշխատավորական կուսակցության Կենտրոնական կոմիտեի 39-րդ բյուրո.  հիշատակվում է նաև որպես 39-րդ բյուրո, 39-րդ բաժին կամ 39-րդ գրասենյակ), Հյուսիսային Կորեայի կուսակցական գաղտնի կազմակերպություն, որն ուղիներ է փնտրում պահպանելու օտարերկրյա արժութային «կեղտոտ» ֆոնդը երկրի ղեկավարների համար։

Ենթադրվում է, որ կազմակերպությունը տարեկան բերում է $500 միլիոնից մինչև $1 միլիարդ կամ ավելի և ներգրավված է անօրինական գործողություններում, ինչպիսիք են 100 դոլարանոց թղթադրամների կեղծումը, հսկողության տակ գտնվող նյութերի արտադրությունը (ներառյալ մետամֆետամինի սինթեզը և մորֆինի վերածումը ավելի հզոր։ օփիատների, ինչպիսին հերոինն է) և խարդախությունները միջազգային ապահովագրության ասպարեզում։

39-րդ սենյակը երեք ազդեցիկ, այսպես կոչված, երրորդհարկյա գրասենյակներից ամենամեծն է. մյուս երկուսն են Office 35-ը, որը հանձնված է հետախուզությանն ու հետաքննությանը, և Office 38-ը, որն օրինական ֆինանսական գործունեություն է իրականացնում։  Ենթադրվում է, որ 39-րդ սենյակը գտնվում է Փհենյանում՝ իշխող աշխատավորական կուսակցության շենքի ներսում, Հյուսիսային Կորեայի առաջնորդի նստավայրերից ոչ հեռու։  Բոլոր երեք գրասենյակներն սկզբնապես տեղակայված էին շենքի երրորդ հարկում, որտեղ նախկինում եղել է Կիմ Չեն Իրի գրասենյակը. այստեղից էլ՝ «Երրորդհարկյա» անվանումը։

## Պատմություն
39-րդ սենյակը բնորոշվել է որպես Հյուսիսյին Կորեայի, այսպես կոչված, «պալատական տնտեսության» առանցքը, տնտեսություն, որը կենտրոնացած է դինաստիական Կիմ ընտանիքի վրա։

Կիմ Քվանգ Ջինի խոսքով՝ 1972 թվականին Կիմ Չեն Իրը ստեղծեց կուսակցության կենտրոնական բաժինը, որը կոչվում էր «Գրասենյակ No 39», և անվանվել էր ըստ այն գրասենյակի համարի, որտեղ սկսել է գործել։  Սկզբում գրասենյակը գտնվում էր Կորեայի աշխատավորական կուսակցության կենտրոնական կոմիտեի ֆինանսների և հաշվապահական հաշվառման վարչության կազմում։

2010 թվականի սկզբին հարավկորեական Yonhap լրատվական գործակալությունը հայտնեց, որ վարչության ղեկավար Կիմ Դոնգ Ինին փոխարինել է նրա տեղակալ Ջոն Իլ Չունը։

Chosun Ilbo- ն էլ հաղորդեց, որ 38-րդ սենյակը, որը ղեկավարում էր Կիմ Չեն Իրը, 2009-ի վերջին միացվել է 39-րդ սենյակին, սակայն մեկ տարի անց կրկին բաժանվել է՝ արտարժույթ ստանալու դժվարությունների պատճառով։  38-րդ սենյակը կառավարում է Կիմ ընտանիքի միջոցները օրինական բիզնեսներում և գործում է որպես 39-րդ սենյակի դիմային, ճակատային կազմակերպություն։

2017 թվականի հուլիսին Չոն Իլ Չունը՝ կուսակցության Կենտրոնական կոմիտեի բաժնի տնօրենի առաջին տեղակալը և Կիմ Չեն Իրի նախկին դասընկերը, գրասենյակի ղեկավարն էր։

39-րդ սենյակը ներգրավված է նաև Փհենյանում գործող օտարերկրացիների հյուրանոցների արտարժութային եկամուտների կառավարման, ոսկու և ցինկի արդյունահանման, ինչպես նաև գյուղատնտեսական և ձկնաբուծական ապրանքների արտահանման գործերում։ Համարվում է, որ այդ սենյակից ղեկավարում են անօրինական և օրինական ընկերությունների ցանցեր, որոնք հաճախ փոխում են անունները։  Ընդ որում՝ 39-րդ սենյակից վերահսկվող ընկերություններում, որոնց թիվը հաշվվում է մինչև 120 միավոր մեկ կետում, ներառված են նաև Zokwang Trading-ը և Taesong Bank-ը։  Հյուսիսային Կորեայից ամեն տարի արտահանվող 500 միլիոն դոլար ընդհանուր ծավալով տեքստիլ արտադրատեսակներից շատերի վրա փակցված են «Արտադրված է Չինաստանում» կեղծ պիտակներ։ Ըստ որոշ հաշվարկների՝ արտագնա աշխատանքի ուղարկված մոտ 50.000 հյուսիսկորեացիների աշխատավարձերից 39-րդ սենյակի եկամուտը համալրվում է տարեկան 500 միլիոնից մինչև 2 միլիարդ դոլարի չափով։

Միավորված ազգերի կազմակերպության ասոցիացիաների համաշխարհային ֆեդերացիայի Հազարամյակի նախագծի կողմից հրապարակված 2007 թվականի զեկույցում ասվում է, որ Հյուսիսային Կորեան տարեկան 500 միլիոնից մինչև 1 միլիարդ դոլար է ձեռք բերում անօրինական ձեռնարկություններից։  39-րդ սենյակի կողմից իրականացվող քրեական գործողությունները ներառում են ԱՄՆ կեղծ դոլարների թրաֆիքինգը, կեղծված վիագրայի առևտուրը, N-methylamphetamine դեղամիջոցի արտահանումը և սինգապուրցի դիլերների միջոցով ռուսական նավթի ձեռքբերումը։  Office 39-ի կողմից իրականացված գործարքներն ու առևտուրը ինչ-որ պահի հասել են Հյուսիսային Կորեայի առևտրի ընդհանուր ծավալի 25-ից 50%-ին։  

2009 թվականին Washington Post-ի զեկույցում ներկայացվեց Հյուսիսային Կորեայի կառավարության կողմից իրականացված համաշխարհային ապահովագրական խարդախության սխեման։ Պետական սեփականություն հանդիսացող Korea National Insurance Corp-ը (KNIC) վերաապահովագրության պայմանագրեր է կնքել միջազգային վերաապահովագրողների հետ, այնուհետև ներկայացրել է կեղծ պահանջագրեր. պայմանագրերը կարգավորվում էին Հյուսիսային Կորեայի օրենսդրությամբ, և իրավական մարտահրավերներն անարդյունք էին։  Հաղորդվում է նաև փաստաթղթերի կեղծման մասին։

Ենթադրվում է, որ 39-րդ սենյակը մասնաբաժին ունի նաև Հյուսիսային Կորեայի *Փհենյան* կոչվող ռեստորանների արտասահմանյան ցանցում։

2015 թվականին Եվրամիությունը պատժամիջոցների տակ դրեց Կորեայի ազգային ապահովագրական կորպորացիան (KNIC) և հավելեց, որ KNIC-ը կապեր ունի Office 39-ի հետ։  Հաղորդվում է, որ KNIC-ը, որը գրասենյակներ ուներ Համբուրգում և Լոնդոնում, 2014 թվականին տիրապետում էր Մեծ Բրիտանիայի 787 միլիոն ֆունտ ստեռլինգ ակտիվների և ներգրավված էր ապահովագրական շուկաներում խարդախության և գույքի ու արտարժույթի փոխանակման բնագավառներում ներդրումներ կատարելու մեջ։  Հյուսիսային Կորեայի դիվանագետ Թաե Յոնգ Հոն, ով հեռացել է 2016 թվականին, ասում է, որ Հյուսիսային Կորեան ամեն տարի «տասնյակ միլիոնավոր դոլարներ» է ձեռք բերում ապահովագրական խարդախությունների միջոցով։

Ազգային հետախուզական ծառայության 2020 թվականի հաշվետվության մեջ նշված է, որ Korea Kaesong Koryo Insam Trading Corporation-ը, ամենայն հավանականությամբ, 39-րդ սենյակի դիմային մասն է։

## Ժողմշակույթում
39-րդ սենյակը հայտնվում է որպես հակահերոսներից մեկը 2005 թվականի *Վարձկաններ. կործանման խաղահրապարակում* տեսախաղում, որտեղ 39-րդ սենյակը ղեկավարում է Հյուսիսային Կորեայի նախկին արտգործնախարար Դունգ Հվանգբոն (հայտնի է որպես «ակումբների տուզ»)։

39-րդ սենյակը և նրա աշխատակիցները «Հակահարված տուր», «Հակահարված. ժառանգություն» բրիտանա-ամերիկյան հեռուստասերիալի հինգերորդ եթերաշրջանի գլխավոր հակահերոսներն են։

## Ծանոթագրություններ

## Գրականություն
* 
* 
* 

Կատեգորիա:Կուսակցական կազմակերպություններ
Կատեգորիա:Հյուսիսային Կորեա
Կատեգորիա:Փհենյան
Կատեգորիա:Ֆինանսական խարդախություն